The Formation World Tour

The Formation World Tour oli yhdysvaltalaisen laulaja Beyoncén seitsemäs konserttikiertue. Kiertue alkoi 27. huhtikuuta 2016 Marlins Parkissa, Miamissa, Yhdysvalloissa ja päättyi 7. lokakuuta 2016 MetLife Stadiumilla New Jerseyssä, Yhdysvalloissa. Kiertueeseen kuului kokonaisuudessaan 49 stadionkonserttia ympäri Eurooppaa ja Pohjois-Amerikkaa. "Billboard" Boxscoren mukaan kiertue tuotti yhteensä 256 miljoonaa dollaria ja myi yhteensä 2,2 miljoonaa lippua 
Kiertue tuki Beyoncén kuudetta "Lemonade" studioalbumia ja sen nimi viittaa albumin ensimmäiseen singleen “Formation”.
Taustaa.
Beyoncé julkaisi "Formation" -singlen 6. helmikuuta 2016 ja esitti sen seuraavana päivänä Super Bowl 50 -puoliaikashow'ssa. Mainoskatkon aikana esitettiin mainos Formation -maailmankiertueesta. Beyoncé julkaisi yllättäen "Lemonade" -albumin, vain neljä päivää ennen kiertueen alkua, 23. huhtikuuta. 
Kiertueen harjoitukset tapahtuivat Tampassa Raymond James Stadiumilla, jonka Live Nation vuokrasi Beyoncén ja tämän tiimin käyttöön.
Tuotanto.
Esitys.
Kiertueen esitykset kestivät kaksi tuntia ja seuraavat "Lemonade" -albumin teemoja. Esitys on jaettu kuuteen osaan. 
Konsertti hyödynsi laajasti samplejä, muun muassa Beyoncén kappale "Drunk in Love" oli remiksattu kiertueelle räp-artisti Kendrick Lamarin "Swimming Pools" -kappaleen kanssa. Beyoncé esitti kiertueella tribuutin samana vuonna menehtyneelle Princelle useaan otteesseen, esityksen viimeisesssä osiossa laulamalla tämän "The Beautiful Ones" kappaleen.
Lava.
Lavan on suunnitellut englantilainen lavastaja Es Devlin. Konsertin lava koostuu suuremmasta “A-lavasta” ja pienemmästä “B-lavasta”. Näitä kahta lavaa yhdistää catwalk, johon on upotettu juoksumatto. Kiertueen päälavan keskipiste oli parikymmenmetrinen, pyörivä ja aukeava LED-valokuutio, lempinimeltään ”monoliitti", joka heijasti yleisölle kuvaa Beyoncésta ja tämän taustatanssijoistaan. “B-lava” muuttuu matalaksi altaaksi esityksen lopussa sen täyttyessä lavan sisällä olevalla 2000 litralla vettä.
Devlinin mukaan kiertueen tuotannossa käytettyjen eri elementtien tarkoituksena oli mallata "Lemonade" albumin teemoja vihasta ja anteeksiannosta. 
Lavan ja kiertueen tuotannon suuren koon takias osan kiertueiden stadionien katsojapaikkoja piti vähentää. 
Puvustus.
Kiertueen puvustuksesta vastasivat Beyonce ja tämän stylisti Marni Senofonte. Puvustuksessa on vaikutuksia etelävaltioiden antebellum aikaisesta pukeutumisesta, afrikasta sekä BDSM kulttuurille ominaisista pukeutumistyyleistä. Kiertueen puvustus heijastelee albumin kanssa julkaistun "Lemonade" -elokuvan puvustusta ja sen läpi kulkevaa southern Gothic teemaa.
Useat muotitalot tekivät Beyoncén kanssa yhteistyötä kiertueen puvustuksessa. Hän käytti kiertueella muun muassa Roberto Cavallin Peter Dundasin suunnittelemaa sotilasvaikutteista bodya joka oli kirjailtu kauttaaltaan mustilla kristalleilla .
Beyoncén hiustaiteilijana kiertueella toimi Neal Farinah. Farinah kertoo Beyoncén Youtube-kanavalle julkaistulla videolla halunneensa leikitellä erityisesti hiusten tekstuureilla luodessaan kampauksia kiertueelle. Kiertueen maskeerauksesta vastasi Beyoncén luotto meikkitaiteilija Sir John. John kertoo halunneensa pitää kiertueen meikin mahdollisimman luonnollisena korostamalla ihoa ja kulmakarvoja sekä tuomalla meikkiin runsaasti lämpimiä sävyjä.
Kappalelista.
""No Angel" (video)"
Act I
""Superpower" (video)"
Act II
""I Care" (video)" 
Act III
""Hip Hop Star" / "Freakum Dress" (video)"
Act IV
""Purple Rain" (video)"
Act V
""Die With You" (video)"
Act VI - Encore
Kiertuepäivät.
Kiertue käsitti kokonaisuudessaan 49 konserttia, 32 Pohjois-Amerikassa ja 17 Euroopassa.